OSNOVNA ŠKOLA ANTUN GUSTAV MATOŠ TOVARNIK

Na temelju članka 12. Pravilnika o načinu i postupku zapošljavanja u Osnovnoj školi A.G.Matoš Tovarnik a vezano uz raspisani natječaj od 8.10.2020.. za zasnivanje radnog odnosa na radnom mjestu učitelja edukatora-rehabilitatora Povjerenstvo za vrednovanje kandidata objavljuje

**SARŽAJ I NAČIN PROCJENE KANDIDATA**

Sukladno odredbama čl. 14. i 15.Pravilnika o načinu i postupku zapošljavanja u Osnovnoj školi A.G. Matoš Tovarnik obavit će se provjera znanja i sposobnosti kandidata.

Provjera se sastoji od tri dijela, pisane provjere kandidata (testiranja), praktičnog rada i razgovora (intervjua) kandidata s Povjerenstvom.

Kandidati su obvezni pristupiti provjeri znanja i sposobnosti testiranjem i praktičnim radom.

Ako kandidat ne pristupi testiranju i praktičnom radu, smatra se da je povukao prijavu na natječaj.

1.Testiranju ne mogu pristupiti kandidati za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Povjerenstvo će podijeliti testove kandidatima kao i listiće sa podacima koju kandidat sprema u omotnicu. Na omotnicu i test upisuje zaporku.

Test se piše isključivo kemijskom olovkom. Test se piše maksimalno 30 minuta i može se ostvariti 33 boda.

Za vrijeme testiranja **nije dopušteno:**

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se testiranje odvija i
* razgovarati sa s ostalim kandidatima/kinjama.

Ukoliko kandidat postupi suprotno pravilima testiranja bit će udaljen s testiranja, a njegov rezultat Povjerenstvo neće priznati niti ocijeniti.

Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju.

2. Po izvršenom bodovanju testa i utvrđivanju identiteta kandidata, otvaranjem omotnica sa zaporkom i identifikacijskom ispravom,, kandidati pristupaju praktičnom radu.

Praktični rad je prikaz jednog nastavnog sata u kombiniranom razrednom odjelu koji se prikazuje PPT prezentacijom u trajanju od najviše 15 minuta. Kandidat sam bira predmet i nastavne sadržaj Prezentacija može imati od 4 do 10 slajdova. Dodatno se mogu prikazati prilozi(audio i video uradci i sl.)

Svaki član povjerenstva će vrednovati praktičan rad na kojem se maksimalno može ostvariti 60 bodova.

3.Pravo na pristup razgovoru s Povjerenstvom ostvaruje kandidat koji je ostvario najmanje 50% bodova od ukupnog broja bodova na testu i praktičnom radu. Razgovor s kandidatom bit će obavljen nakon izvršene procjene i utvrđivanja bodova.

Ukoliko kandidat ne pristupi razgovoru u zakazano vrijeme, smatrat će se da je odustao od prijave na natječaj.

Svaki član povjerenstva postavit će 3 pitanja kandidatu, odgovore će vrednovati bodovima od 1-5. Maksimalan broj bodova koji se može postići na razgovoru je 45.

Rezultati procjene i vrednovanja kandidata bit će objavljeni na mrežnim stranicama škole.

**Pravni i drugi izvori za pripremanje kandidata nalaze se u natječaju za radno mjesto koji je objavljen 8. listopada 2020. , a nalazi se na mrežnim stranicama škole kao i Plan i program rada za učenike s većim teškoćama u razvoju(Prosvjetni vjesnik (posebno izdanje) od 1996.), Priručnik za rad s učenicima s teškoćama.**

POVJERENSTVO ZA VREDNOVANJE KANDIDATA